เช้าวันที่ 21 กรกฎาคม บริเวณภายในพระวิหารหลวงพ่อพระพุทธชินราช วัดพระศรีรัตนมหาธาตุวรมหาวิหาร หรือวัดใหญ่จ.พิษณุโลก มีพิธีบำเพ็ญจิตภาวนา นำโดยพระธรรมเสนานุวัตร รองเจ้าคณะภาค 5 และเจ้าอาวาสวัดใหญ่ พร้อมด้วยนายสันติ กรุสวนสมบัติ รองผู้ว่าราชการจังหวัดพิษณุโลก พระภิกษุสงฆ์ สามเณร ข้าราชการ ประชาชนทุกหมู่เหล่าและชาวต่างชาติที่อาศัยอยู่ในประเทศไทยได้ร่วมกันใส่เสื้อสีเหลืองครองสิริราชสมบัติครบ 60 ปีประกอบพิธีเจริญพุทธมนต์ และเจริญจิตภาวนา ถวายเป็นพระราชกุศล และถวายพระพรชัยมงคล แด่พระบาทสมเด็จพระเจ้าอยู่หัว เพื่อให้พระองค์ทรงพระเกษมสำราญ มีพระวรกายแข็งแรง และหายจากพระอาการประชวรโดยเร็ว ทั้งนี้ยังมีนักท่องเที่ยวชาวต่างชาติที่เดินทางไปนมัสการพระพุทธชินราช ทราบข่าวการเจริญจิตภาวนา ร่วมกันนั่งบำเพ็ญจิตในพิธีดังกล่าว ด้วยความเคารพต่อพระมหากษัตริย์ไทย และให้ความสนใจเป็นอย่างมากอีกด้วยชาวสุโขทัยแห่ลงนามถวายพระพร
ชาวสุโขทัยแห่ลงนามถวายพระพรในพิธีบําเพ็ญจิตภาวนาโดยนําโดยใคร 
นายสันติ กรุสวนสมบัติ